Source: http://dteodorescu.blogspot.com/2012/04/
Timestamp: 2018-07-20 19:54:07+00:00

Document:
SPORT FAN CLUB: aprilie 2012
Adina Paraschiv şi Nona Chiriac, două mari speranţe ale tenisului feminin ieşean
* Luni, pe 30 aprilie, la arena de tenis CFR Iaşi au continuat partidele de la categoriile 10 ani şi 12 ani şi au debutat întrecerile de la categoria de vârstă 14 ani, din cadrul turneului la nivel naţional „Cupa de Primăvară Ruxandra Dragomir – CFR Iaşi”
Pe o căldură toridă, pe cele patru terenuri ale arenei de tenis CFR Iaşi s-au disputat astăzi 16 partide din cadrul competiţiei care poartă numele preşedintei FR Tenis, Ruxandra Dragomir. Acest turneu de categoria I, aflat în a treia zi de concurs, a scos la rampă două valori certe ale tenisului feminin ieşean, acestea fiind Adina Paraschiv (TC Coreco Iaşi, fiica coordonatorului regional ANST şi fostului fotbalist al echipei Politehnica Iaşi în anii din urmă, Ciprian Paraschiv) şi Nona Chiriac (CS Vergilius Iaşi), ambele la categoria de vârstă 14 ani, care şi-au spulberat adversarele întâlnite ! De asemenea, au încîntat prin jocul prestat tinerii tenismeni Albert Chirilă (Sănătatea Botoşani) şi Francesca Creţu (GIGLIO Iaşi), tot de la categoria 14 ani.
Primele rezultate consemnate astăzi au fost:
- Categoria 14 ani fete (sferturi de final): CREŢU FRANCESCA (GIGLIO Iaşi) - VACNIUC CRISTIANA (TC Micul AS Iaşi) 6-1, 6-2; PARASCHIV ADINA (TC CORECO Iaşi) – MANEA AMALIA (GIGLIO Iaşi) 6-0, 6-0; CHIRIAC NONA (VERGILIUS Iaşi) - CERCEL SMARANDA (GIGLIO Iaşi) 6-0, 6-1;
- Categoria 14 ani băieţi (sferturi de finală): CHIRILĂ ALBERT (Sănătatea Botoşani) - AZOIŢEI MARIUS (CFR Iaşi) 6-0, 6-0, MURGEANU ANDREI (CFR Iaşi) – ŞERBAN MARIUS (TC Micul AS Iaşi) 6-0, 6-2;
- Categoria 10 ani fete (turul al II-lea de pe tabloul şah): Daria Munteanu (TC Coreco Iaşi) - Cosmina Robu (Giglio Iaşi) 6-1, 6-2; Ştefania Lazăr (Giglio Iaşi) –Evelina Gherasim (Kym Star Piatra Neamţ) 6-2, 6-2. Conduc în clasament Munteanu şi Lazăr, ambele cu 2 victorii, care vor lupta mâine pentru primul loc al podiumului.
- Categoria 10 ani băieţi (semifinale): Răzvan Olaru (SCM Bacău) – Andrei Andrei (Olimpia Bucureşti) 6-1, 6-1; Alexandru Chiorescu (TC 2008 Dorohoi) - George Grumăzescu (Giglio Iaşi) 6-2, 6-1. Mâine, în finala categoriei, Răzvan Olaru îl va întâlni pe Alexandru Chiorescu.
- Categoria 12 ani fete (prima semifinală): Oana Corneanu (TC Oana Iaşi) – Maria Mitrofan (CSŞ Tg. Neamţ) 6-0, 6-0. Oana Corneanu va juca mâine finala cu învingătoarea dintre Theona Hanu (ACS KymStar Piatra Neamţ) şi Simona Crivei (Giglio Iaşi), meci care se joacă la această oră.
- Categoria 12 ani băieţi (semifinale): Ioan Carp-Cărare (CS Axis Iaşi) – Rareş Şerban (CSM Bacău) 6-1, 6-0; Eric Adochiţei-Pandelea (TC Coreco Iaşi) – George Nanu (Atletic Roman) 6-1, 7-5. Finala se va disputa marţi, pe 1 mai, între Ioan Carp-Cărare şi Eric Adochiţei-Pandelea.
Partidele de marţi, 1 mai, de la arena de tenis CFR Iaşi, vor debuta la ora 9.00, sub arbitrajul lui Dan Bosoiu, directorul de concurs fiind Vergil Aghion, ambii din Iaşi.
Joi după-amiază şi vineri dimineaţa, pe 3 şi 4 mai 2012, vor fi prezente la arena de tenis CFR Iaşi, pentru a viziona partidele finale de la diferitele categorii de vârstă şi a înmâna premiile sportive puse în joc, doamnele Ruxandra Dragomir (preşedinta FR Tenis) şi Florenţa Mihai (consilier de specialitate la FR Tenis şi fostă dublă finalistă în anii din urmă la Roland Garros).
În perioada 4-6 mai 2012, clubul sportiv CFR Iaşi va organiza în propria arenă primul concurs al anului pentru tenismenii amatori, din circuitul BCR Tenis Partener, denumit "Cupa DPD" (concurs de categoria SILVER), pentru nivelurile de clasificare 5, 6 şi 7 – la simplu şi pentru nivelul 7 – la dublu. Directorul de concurs va fi acelaşi antrenor ceferist ieşean, Vergil Aghion.
Publicat de Dan Teodorescu la 14:23 Niciun comentariu:
Ieşeanul Ciprian Cernescu, locul 5 cu România la turneul de rugby în 7 din Franţa
* România a reuşit să se claseze pe prima poziţie în grupa D la turneul de la Nancy, iar apoi a câştigat finala pentru locurile 5-6 în faţa Germaniei
Două victorii şi un egal au obţinut rugbyştii români în prima zi de meciuri la turneul de rugby în 7 din Franţa. În grupa D - Macaron, rezultatele echipei noastre au fost următoarele:
- Brabant Bruxelles – România 19 – 19 (pentru tricolori au marcat: Adrian Apostol – 3 eseuri; Manole Dorin – 2 transformări);
- Esprit Sud Sevens – România 12 – 33 (Adrian Apostol – 2 eseuri; Stătulescu Daniel – 2 eseuri; Manole Dorin – 1 eseu şi 4 transformari);
- România – Villeurbanne 40 – 0 (eseuri: Căplescu Ciprian, Barbu Niculae, ieşeanul Cernescu Ciprian, Zamfir Viorel, Manole Dorin, Roşu Valentin, iar Manole Dorin a reuşit 5 transformări)
În partida din sferturile de finală, cu o selecţionata universitară a Frantei (France U1), românii au pierdut cu 5-19. În al doilea meci al zilei de duminică (semifinale din grupa pentru locurile 5-8), naţionala noastră a câştigat cu 31-0 cu echipa Free Sevens. În ultimul meci, în finala pentru locurile 5-6, România a învins selecţionata Germaniei cu 35-19. În final, România a reuşit o clasare pe locul 5, din 16 echipe participante. În finala mare a turneului (locurile 1-2) am consemnat rezultatul: Franţa (selecţionata militară) - Polonia 19 – 26.
Lotul “stejarilor” utilizat la turneul de rugby în 7 din Franţa a fost următorul: Barbu Niculae (Dinamo) – căpitan, Stătulescu Daniel (Dinamo), Căplescu Ciprian (Dinamo), Ivan Valentin (CSM Bucureşti), Roşca Mihai (Steaua), Zamfir Viorel (Steaua), Roşu Valentin (RCM UV Timişoara), Cernescu Ciprian (Poli Agro Unirea Iaşi), Apostol Adrian (RCJ Farul Constanţa), Pânzaru Marian (CSO Pantelimon), Ticu Ilie (CSO Pantelimon), Manole Dorin (Orthez / Franţa).
Publicat de Dan Teodorescu la 08:23 Niciun comentariu:
Partide atractive de tenis la turneul „Cupa de Primăvară Ruxandra Dragomir – CFR Iaşi”
* Luni, pe 30 aprilie, de la ora 9.00, la arena de tenis CFR Iaşi sunt programate semifinalele probei de simplu de la categoriile 10 ani şi 12 ani şi primele meciuri ale categoriei de vârstă 14 ani
Sâmbătă şi duminică s-au derulat primele două zile ale turneului naţional de tenis de categoria I denumit „Cupa de Primăvară Ruxandra Dragomir – CFR Iaşi”, acolo unde director de concurs este antrenorul ceferist de tenis Vergil Aghion, iar arbitru principal este Dan Bosoiu, ambii din Iaşi. Acest turneu deschide sezonul de tenis de la arenele CFR Iaşi, după un parteneriat tradiţional şi de bun augur dintre clubul sportiv CFR Iaşi şi Federaţia Română de Tenis.
La categoria 10 ani fete s-a ajuns la „tabloul şah” cu patru sportive, unde primele rezultate au fost: Ştefania Lazăr (Giglio Iaşi) – Cosmina Robu (Giglio Iaşi) 7-5, 6-4 şi Daria Munteanu (TC Coreco Iaşi) – Evelina Gherasim (Kym Star Piatra Neamţ) 6-2, 6-0. Luni, în turul al II-lea de pe tabloul şah sunt programate partidele Cosmina Robu – Daria Munteanu şi Ştefania Lazăr – Evelina Gherasim.
La categoria 10 ani băieţi, rezultatele consemnate în sferturile de finală au fost: Răzvan Olaru (SCM Bacău) – Răzvan Bompa (CS Vergilius Iaşi) 6-0, 6-0; Andrei Andrei (Olimpia Bucureşti) – Bogdan Damian (TC Vaslui) 6-2, 6-2; George Grumăzescu (Giglio Iaşi) – Răzvan Aghion (CS Vergilius Iaşi, nepotul directorului de concurs Vergil Aghion şi fiul antrenoarei de tenis Raluca Aghion) 6-2, 6-1; Alexandru Chiorescu (TC 2008 Dorohoi) – Andrei Jantuan (CS Vergilius Iaşi) 6-1, 6-1. Luni, în semifinalele probei sunt programate partidele Răzvan Olaru – Andrei Andrei şi George Grumăzescu – Alexandru Chiorescu.
La categoria de vârstă 12 ani, în competiţia feminină, rezultatele din sferturile de finală au fost: Oana Corneanu (TC Oana Iaşi) – Ilinca Dumitraşcu (Giglio Iaşi) 6-0, 6-0; Maria Mitrofan (CSŞ Tg. Neamţ) – Cosmina Sava (Giglio Iaşi) 6-0, 6-1; Theona Hanu (ACS KymStar Piatra Neamţ) – Aida Amihălăchioaie (Sănătatea Botoşani) 6-1, 6-0; Simona Crivei (Giglio Iaşi) – Ilinca Titu (TC Micul AS Iaşi) 6-3, 6-0. Luni, în semifinalele probei sunt programate partidele: Oana Corneanu – Maria Mitrofan şi Theona Hanu – Simona Crivei.
Tot la categoria de vârstă 12 ani, dar la băieţi, în sferturile de finală s-au disputat partidele: Ioan Carp-Cărare (CS Axis Iaşi) – Gabriel Ungureanu (CSM Bacău) 6-1, 6-0; Rareş Şerban (SCM Bacău) – Ioan Mărincuţa (Select Suceava) 6-0, 6-2; Eric Adochiţei-Pandelea (TC Coreco Iaşi) – Vasilică Stativă (TC Vaslui) 6-3, 6-1; George Nanu (Atletic Roman) – Matei Fotea (TC Micul AS Iaşi) 6-2, 6-0.
În semifinale se vor juca luni, 30 aprilie, partidele Ioan Carp-Cărare – Rareş Şerban şi Eric Adochiţei-Pandelea – George Nanu.
La categoria 14 ani, sferturile de finală din competiţia feminină programează partidele: CHIRIAC NONA (VERGILIUS Iaşi) - CERCEL SMARANDA (GIGLIO Iaşi), VACNIUC CRISTIANA (TC Micul AS Iaşi) – CREŢU FRANCESCA (GIGLIO Iaşi), PARASCHIV ADINA (CORECO Iaşi, fiica actualului coordonator regional ANST şi fostului fotbalist al echipei Politehnica Iaşi în anii din urmă, Ciprian Paraschiv) – MANEA AMALIA (GIGLIO Iaşi), MUNTEANU THEODORA (SCM Bacău) - SITARU PARASCHIVA (TC CORECO Iaşi);
Tot la 14 ani, dar la masculin, în turul I (optimi de finală) se dispută partidele: CHIRILĂ ALBERT (Sănătatea Botoşani) - AZOIŢEI MARIUS (CFR Iaşi), PANAYOTOU RODION (TC Micul AS Iaşi) – CĂLIN MIHAI (TCM Roman), ŞERBAN MARIUS (TC Micul AS Iaşi) – MURGEANU ANDREI (CFR Iaşi), DRĂGAN COSMIN (TC CORECO Iaşi) – RUSU MATEI (Tenis Star Piatra Neamţ). Sunt calificaţi direct în sferturile de finală tinerii tenismeni Ştefan Costea (SCM Bacău), Nicolae Baciu (Tenis Star Piatra Neamţ), Alexandru Maxim (TC Coreco Iaşi) şi Ştefan Căşuneanu (CSM Oneşti).
Să mai menţionăm că în zilele de 3 şi 4 mai 2012, vor fi prezente la arena de tenis CFR Iaşi, pentru a viziona partidele finale de la diferitele categorii de vârstă şi a înmâna premiile sportive puse în joc, „Doamnele Tenisului Românesc” Ruxandra Dragomir (preşedinta FR Tenis) şi Florenţa Mihai (consilier de specialitate la FR Tenis şi fostă dublă finalistă în anii din urmă la Roland Garros).
Publicat de Dan Teodorescu la 20:31 Niciun comentariu:
Gilles Simon câştigă pentru a treia oară turneul de tenis "BRD Năstase Ţiriac Trophy"
* Jucătorul francez Gilles Simon, nr. 15 ATP, a câştigat în urmă cu puţine minute, pentru a treia oară în carieră turneul de tenis de la Bucureşti, chiar dacă a avut unele probleme oculare pe durata partidei din ultimul act al probei de simplu
După succesele dobândite în 2007 şi 2008, francezul Simon, susţinut frenetic de 4.000 de spectatori prezenţi în tribunele arenei BNR din Capitală, şi-a adăugat un nou trofeu în acest an, după finala câştigată în faţa italianului Fabio Fognini (nr. 57 ATP). Simon s-a impus în două seturi, cu 6-4, 6-3, confirmând statutul de principal favorit pe care l-a avut la Bucureşti. La festivitatea de premiere, acolo unde a primit trofeul din mâna Nadiei Comăneci, francezul Gilles Simon a spus: “M-am întors cu mare bucurie la Bucureşti şi o voi mai face, pentru că am fost primit cu multă căldură de public. Am reuşit să câştig a treia oară şi sunt foarte fericit, pentru că este primul meu titlu în acest an. Vă felicit pentru organizarea turneului şi abia astept să ne revedem anul viitor !”.
În turneul de dublu a fost din nou respectată ierarhia capilor de serie, după ce sâmbătă, primii favoriţi, românul Horia Tecău şi suedezul Robert Lindstedt, au dobândit trofeul pus în joc, după o finală câştigată în faţa lui Jeremy Chardy (Franţa) şi Lukasz Kubot (Polonia), cu scorul de 7-6, 6-3.
De menţionat că turneul BRD Năstase Ţiriac Trophy a fost singurul eveniment ATP World Tour 250 din Europa de Sud-Est şi a fost dotat cu premii în valoare totală de 398.250 de euro.
“1 Mai Muncitoresc” va începe cu turneul final de popice de la Ploieşti
* Sâmbătă şi duminică au fost programate ultimele partide din cadrul Diviziei Naţionale de popice pentru seniori
În etapa a X-a a Diviziei Naţionale masculine de popice, ultima dinaintea începerii turneului final (FINAL FOUR) de la Ploieşti, au fost programate partidele:
- Siderurgica Hunedoara – Inter Petrila 4-4 la puncte de meci (3216 p.d. – 3195 p.d.)Au evoluat echipele:
Hunedoara: Mănel Manea – 577 p.d. (2 manşe câştigate; 0 puncte de meci), Ovidiu Crişan – 504 p.d. (1; 0), Paul Chereji – 539 p.d. (2; 0), Flavius Măgureanu – 514 p.d. (3; 1), Flavius Banga – 552 p.d. (2; 1), Ilie Pârjol – 530 p.d. (2; 0);
Petrila: Marius Codarcea – 579 p.d. (2; 1), Bogdan Iura – 511 p.d. (3; 1), Florin Niţescu – 542 p.d. (2; 1), Dorin Vârtei – 487 p.d. (1; 0), Petre Cimpoer – 545 p.d. (2; 0), Mihai Balaban – 531 p.d. (2; 1).
Arbitrul disputei încheiate cu scorul de “4-4, ca la teatru”, după spusele antrenorului-jucător al gazdelor, Mănel Manea (glumind, desigur !), a fost hunedoreanul Radu Raita.
- CFR Olimpia ACB Iaşi - Electromureş Koracell Tg. Mureş 8-0 (neprezentare)
Echipa ieşeană a prezentat la meci formaţia : Ion Cercel, Paul Rohotin, Florin Opincă, Dan Mihăilă, Mihai Gabriel Benghiac, Iulian Gabriel Cucu. După aşteptarea timpului regulamentar, arbitrul ieşean Gheorghe Zăgreanu a consemnat neprezentarea oaspeţilor din Tg. Mureş şi a omologat partida cu 8-0 pentru formaţia moldavă.
- CFR Cluj - CS Vlădeni Plus 8-0 la puncte de meci (3530 p.d. – 3187 p.d.) - s-a jucat în devans, pe arena din Câmpia Turzii.Clasamentul final al sezonul regulat al Diviziei Naţionale masculine de popice se prezintă astfel:
1. CFR Cluj 10 10 0 0 74-6 20
2. CFR Olimpia ACB Iaşi 10 8 0 2 56-24 16
3. Siderurgica Hunedoara 10 4 2 4 38-42 10
4. Inter Petrila 10 3 2 5 31,5–48,5 8
5. CS Vlădeni Plus 10 1 2 7 20,5-59,5 4
6. Electro Koracell Tg. Mureş 10 1 0 9 20-60 2
De menţionat, că turneul final de patru (FINAL FOUR) va avea loc la Ploieşti, pe arena CONPET, în intervalul 1-3 mai 2012, cu participarea echipelor CFR Cluj – care va intra în concurs cu 2,0 pct bonus, CFR Olimpia ACB Iaşi – 1,5 pct bonus, Siderurgica Hunedoara – 1,0 pct bonus, CS Vlădeni Plus (invitată în concurs după retragerea formaţiei Inter Petrila) – 0,5 pct bonus. Se va juca după sistemul “fiecare cu fiecare”, după tragerea la sorţi a numerelor de ordine de pe tabela Benger, care va avea loc la şedinţa tehnică de la Ploieşti, chiar în deschiderea competiţiei.
Programul turneului final de la Ploieşti, pus la dispoziţie de către Leontin Popp – preşedintele Comisiei de Competiţii din cadrul FR Popice-Bowling, se prezintă astfel:
- Marţi, 1 mai 2012: Ora 09.00 - Şedinţa tehnică şi tragerea la sorţi a ordinii de intrare pe piste. În urma tragerii la sorţi se aplică cheia Berger şi se va juca “fiecare cu fiecare”. Tabela Berger pentru 4 echipe este următoarea: etapa I : 1-4 şi 2-3; etapa a II-a : 4-3 şi 1-2; etapa a III-a : 2-4 şi 3-1.
Ora 09.30 – Deschidere festivã cu participarea celor 4 finaliste;
Ora 10.00 – Începerea concursului - Meciul 1 din etapa I
Ora 14.00 – Meciul 2 din etapa a II-a
- Miercuri, 2 mai 2012:
Ora 09.00 –Meciul 1 din etapa a II-a
Ora 14.00 –Meciul 2 din etapa a II-a
- Joi, 3 mai 2012:
Ora 07.30 –Meciul 1 din etapa a III-a
Ora 10.30 – Meciul 2 din etapa a III-a
Ora 13.30 – Festivitatea de premiere
Vă mai informăm că turneul final al echipelor de senioare va avea loc la arena CFR Iaşi (FOTO), în perioada 4-6 mai 2012, cu participarea echipelor Electro Romgaz Tg. Mureş, Conpet Petrolul Ploieşti, Gaz Metan Mediaş şi Rapid Bucureşti.
Publicat de Dan Teodorescu la 15:11 Niciun comentariu:
O nouă victorie pentru fotbalul ieşean în Dealul Copoului
* Sâmbătă, pe 28 aprilie 2012, în complexul sportiv din Dealul Copoului a fost fotbal de calitate la discreţie şi succese meritate ale gazdelor
Pe o căldură sufocantă, în complexul sportiv Emil Alexandrescu, începând cu orele 11:00, pe terenul principal şi pe cel sintetic s-au disputat două partide de fotbal masculin şi feminin, ambele echipe ieşene reuşind să facă spectacol şi să câştige partidele susţinute. Cu CS Otopeni, CSMS Iaşi a obţinut o frumoasă victorie cu 4-2 (2-2), respectiv fetele de la CS Navobi Iaşi s-au impus în faţa formaţiei AFC Fair Play Bucureşti cu scorul de 4-1 (2-1).
Având un moral ridicat după evoluţiile bune din acest retur de campionat, ieşencele de la CS Navobi au deschis repede scorul, în min. 9, prin Andreea Ceauşu, printr-un şut din interiorul careului, după ce a fost servită excelent de Andreea Dăscăleanu (1-0). Două minute mai târziu (’11), Navobi a reuşit să puncteze din nou prin Roxana Prodan, care a şutat cu boltă de la 30 de metri, peste portarul de la AFC Fair Play Bucureşti (2-0). După aceste două reuşite, moldovencele au pus total stăpânire pe joc şi şi-au creat numeroase ocazii, dar nefructificate pe tabela de marcaj: Ana Maria Roşu - min.15, lovitură de cap pe lângă poartă, Andreea Dăscăleanu - min 19, care a scăpat singură cu portarul şi a ratat şi Mihaela Ghebănoaiei - min 30, când mingea şutată de la 20 de metri a lovit transversala porţii adverse.
Cum fotbalul se joacă pe goluri şi nu pe ocazii, la singura zvâcnire din prima repriză a oaspetelor, bucureşteanca Gheorghiu a reuşit să marcheze printr-un frumos şut de la 15 de metri sub transversală, relansând jocul (2-1).
Repriza a doua a găsit echipa ieşeană la cârma jocului, reuşind să puncteze din nou prin dubla reuşită de Mihaela Ghebănoaiei, în min 59, când a reluat în poarta mingea respinsă de portarul echipei oaspete (3-1) şi în min.65, când a marcat după o pătrundere personală pe mijlocul terenului, după ce a driblat 4 adversari (4-1).
Scorul putea fi mult mai mare, dar ieşencele şi-au permis luxul să rateze şi alte câteva ocazii prin Magda Tănasă, Ceauşu şi Ghebănoaiei. A fost în final o victorie meritată, care confirmă ascensiunea echipei din Iaşi.
”Ne bucurăm că astăzi, în Copou, s-au marcat 11 goluri la cele două partide de fotbal, masculin şi feminin. Noi am reuşit o victorie meritată în faţa unui adversar incomod. Aproape că ne pare rău că se termină aşa de repede campionatul şi nu mai putem să recuperăm punctele pierdute în tur. Felicit întreaga echipă pentru jocul de astăzi şi rezultatele obţinute în acest retur. Miercuri jucăm la Buzău, unde aşteptăm o nouă victorie!”, a declarat după partidă prof. Adrian Ambrosie, antrenor la CS Navobi Iaşi
Rezultate complete ale etapei a 15-a din Seria Est au fost: Metalul Vlăhiţa - Viitorul 2010 Buzău 9-0, Alice & Tunes Piteşti - CSŞ Târgovişte 1-4, SN Constanţa - FCM Tg. Mureş 0-13, Blue Angels Cristian Braşov - CS Brazi 3-1, CS Navobi Iaşi - AFC Fair Play Bucureşti 4-1.
1. FC Municipal Târgu Mureş 15 15 0 0 130-3 45
2. CS Brazi 15 10 2 3 60-17 32
3. CS Blue Angel Cristian Braşov 15 9 2 4 40-16 29
4. CSŞ Târgovişte 15 8 1 6 43-30 25
5. CS Metalul Vlahiţa 15 6 3 6 48-34 21
6. AFC FAIR PLAY Bucureşti 15 7 0 8 45-41 21
7. FC Alice & Tunes Piteşti 15 5 4 6 35-28 19
8. CS Navobi Iaşi 15 3 4 8 14-53 13
9. SN Constanţa 15 2 1 12 19-89 7
10. Viitorul 2010 Buzău 15 1 1 13 5-128 4
Etapa a 16-a programează miercuri, pe 2 mai, partidele:
- ora 13:00: FC Municipal Târgu Mureş - CS Metalul Vlăhiţa, Viitorul 2010 Buzău - CS Navobi Iaşi;
- ora 16:00: CSŞ Târgovişte - SN Constanţa;
- ora 18:00: AFC FAIR PLAY Bucureşti - CS Blue Angel Cristian Braşov, CS Brazi - FC Alice & Tunes Piteşti.
Partida de la Buzău va avea loc pe terenul II - sintetic al stadionului “Cornel Negoescu” şi va fi arbitrată de o brigadă locală, alcătuită din centralul Laurenţiu Ionaşcu, ajutat de asistenţii Mihai Coşconea şi Adrian Ionel Grama.
Tecău şi Lindstedt cîştigă titlul la dublu la BRD Năstase-Ţiriac Trophy
* Tenismenii Horia Tecău şi Robert Lindstedt (FOTO) au triumfat astăzi în finala probei de dublu a turneului de la Bucureşti, câştigând al şaptelea trofeu împreună
După 14 ani, un român se impune la Arenele BNR. Ultima dată se întîmpla în 1998, cînd Andrei Pavel şi Gabriel Trifu cîştigau proba de dublu. La a opta tentativă, Horia a reuşit să pună mîna pe trofeu la BRD Năstase-Ţiriac Trophy. El şi Robert nu mai cîştigaseră un trofeu de zece luni, de la Bastad.
Într-o finală de o oră şi jumătate, perechea româno-suedeză n-a lăsat în nici un moment impresia că poate scăpa printre degete o victorie promisă încă de anul trecut.
Adversarii Chardy şi Kubot s-au zbătut cât au putut, dar Tecău şi Lindstedt au avut în spate un public de Cupa Davis. Fanii de pe Arena Centrală i-au împins din nou spre victorie pe cei doi. În final, Robert Lindstedt (Suedia) / Horia Tecău (România, nr. 1) - Jeremy Chardy (Franţa) / Lukasz Kubot (Polonia) 7-6, 6-3.
Titlurile câştigate în carieră, în proba de dublu, de Lindstedt şi Tecău au fost: Casablanca 2010 – pe zgură, ‘s-Hertogenbosch 2010 – pe iarbă, Bastad 2010 – pe zgură, New Haven 2010 – pe hard, Casablanca 2011 – pe zgură, Bastad 2011 – pe zgură, Bucureşti 2012 – pe zgură.
* A treia finală la Bucureşti pentru francezul Simon !
Gilles Simon e pe val! După semifinala de la Monte Carlo, francezul continuă seria evoluţiilor bune şi pe zgura de la Bucuresti, calificandu-se în ultimul act al turneului ATP. Francezul n-a avut nici o emotie in fata lui Mathias Bachinger. Numărul 12 mondial şi-a procurat nu mai puţin decât 17 mingi de break din care a convertit 5. Neamţul a rezistat doar primul set, când s-a ţinut aproape de Simon până spre final, la 7-5. Actul secund a fost însă la îndemâna favoritului numărul 1, acesta tranşând disputa cu 6-2. A fost a treia calificare în finala de la Bucureşti pentru Simon, care a ajuns la 13 victorii consecutive în România. Francezul este dublu câştigător la BRD Năstase Ţiriac Trophy, impunându-se în 2007 şi 2008. Simon îl va întâlni în ultimul act al competitiei pe italianul Fabio Fognini.
Rezultatele din semifinalele probei de simplu, de sâmbătă, au fost: Gilles Simon (Franţa, nr. 1) - Matthias Bachinger (Germania) 7-5, 6-2 şi Fabio Fognini (Italia) - Attila Balazs (Ungaria, venit din calificări) 6-3, 6-1.
Duminică, pe 29 aprilie, pe arena centrală, de la ora 15:00, este programată finala probei de simplu, Gilles Simon (Franţa, favoritul nr. 1) - Fabio Fognini (Italia).
Publicat de Dan Teodorescu la 19:16 Niciun comentariu:
Eşec total în baschetul ieşean: au retrogradat şi fetele de la Politehnica Naţional !
* În meciul decisiv pentru evitarea retrogradării din cadrul turneului pentru locurile 13-16, astăzi s-a disputat meciul Universitatea CSM Oradea – Poli Naţional Iaşi 75-59 (23-13, 24-18, 9-11, 19-17)
Ne aducem aminte că primul meci disputat după sistemul „2 din 3” în faţa echipei din Oradea a fost câştigat de Poli Naţional Iaşi, pe terenul echipei bihorene, cu 68-57. În al doilea meci disputat acasă, cu 3 secunde înainte de final, Poli Naţional Iaşi conducea pe U CSM Oradea cu 60-59 şi echipa moldavă era salvată de la retrogradare. Însă Ulică a transformat două aruncări libere şi orădencele au câştigat nesperat partida de la Iaşi, cu 61-60 şi au egalat la victorii (1-1), după două meciuri. Confruntarea decisivă a avut loc în după amiaza zilei de sâmbătă, 28 aprilie, din nou la Oradea, acolo unde Poli Naţional Iaşi, fără americanca Johnson pe teren a pierdut la o diferenţă de 16 puncte şi astfel elevele lui Radu Boişteanu şi Soranei Gavrilescu au retrogradat în liga a doua, aşa cum s-a întâmplat nu cu mult timp în urmă şi cu băieţii de la Poli CSŞ Unirea Iaşi. În meciul de astăzi, de la Oradea, gazdele au condus cu 7-0 (min. 3), apoi oaspetele au înscris primele puncte prin americanca Walker (7-2), dar a fost în continuare 10-2, 16-7, 19-9, 23-13 şi 47-31 (la pauza mare) şi meciul era jucat ! Diferenţa de 16 puncte pe tabela de marcaj s-a păstrat până la finalul partidei şi „U” CSM Oradea reuşeşte să se salveze de la retrogradare în detrimentul ieşencelor. Pentru Poli Naţional Iaşi ar urma acum doar meciul de clasament (locurile 15-16) cu BBALL 6 Sepsi Sf. Gheorghe, un joc pe care moldovencele nu pot totuşi să-l piardă, dacă comparăm valoarea celor două formaţii !
În meciul de astăzi, de la Oradea, punctele echipei ieşene au fost reuşite de Mitachi 9 (1x3), Panait 6, Necula 12, Walker 17, Alaiba 12 (1x3), Cioroiu 2, Miler 1. De la gazde s-au evidenţiat jucătoarele Ardeleanu 27 (4x3), Ulică 11 (1x3), Vlaicu 11 şi Mesaros 10.
Ambele echipe ieşene de baschet aşteaptă acum, pentru sezonul viitor, noile „pomeni sportive”, adică retragerea unor formaţii din primul eşalon, pentru ca Poli Naţional Iaşi şi Poli CSŞ Unirea Iaşi sa le ia locul în prima ligă din 2012-2013. Băieţii ar putea avea din nou baftă în acest caz, deoarece, din motive financiare, se aude că Dinamo Bucureşti s-ar înscrie în campionatul următor doar în Divizia B ! Vom vedea...
E greu fără Cernescu şi Ignea: Poli Agro Unirea Iaşi – CSM Bucureşti 5-49 (5-21)
* Sâmbătă, în Superliga CEC Bank la rugby, fără doi titulari în 15-le de start, ieşenii au încasat pe teren propriu nu mai puţin de 7 eseuri transformate, suferind astfel o înfrângere ruşinoasă prin proporţiile scorului, în etapa a IV-a a jocului cu balonul oval
Stadionul Tepro din cartierul Tătăraşi a găzduit astăzi, în faţa a 700 spectatori, meciul de rugby dintre nou promovata Poli Agro Unirea Iaşi şi mult mai titrata CSM Bucureşti. Fătă titularii Ignea (accidentat) şi Cernescu (chemat la lotul României de rugby în 7), ieşenii au fost “carne de tun” în faţa atacurilor echipei din Capitală, care a reuşit o victorie concludentă în faţa moldovenilor, cu scorul de 49-5 (21-5). Singurul eseu al gazdelor a fost reuşit de Radu Florin Amariei, în min. 38, transformarea fiind însă ratată de Marian Moroşan. Pentru oaspeţi au înscris Sârbu, Conache, Petreanu, Surugiu (2) şi Ispir – eseuri, plus un eseu de penalizare, iar Ionuţ Florea a reuşit 7 transformări şi 7 posibilile ! Meciul de la Iaşi a fost arbitrat de Vlad Iordăchescu, ajutat de asistenţii Cristian Şerban şi Ionel Tinu. Celelalte meciuri ale rundei cu nr. 4 sunt CSM Ştiinţa Baia Mare-Dinamo Bucureşti (sâmbătă, ora 15.00) şi respectiv U Cluj - RCM Timişoara şi Steaua Bucureşti - Farul Constanţa (duminică).
În runda viitoare, cea cu nr. 5, sunt programate partidele RCJ Farul Constanţa - CSM Ştiinta Baia Mare, RCM Universitatea de Vest Timişoara - CSA Steaua Bucureşti, CS Dinamo Bucureşti - CS Poli Agro Unirea Iaşi şi CSM Bucureşti - CS Universitatea Cluj.
Publicat de Dan Teodorescu la 15:08 Niciun comentariu:
Şase goluri de foc în Dealul Copoului: CSMS Iaşi – CS Otopeni 4-2
* Oaspeţii au condus cu 2-0 în min. 26, dar ieşenii au revenit spectaculos şi au încheiat disputa cu un nou succes pe teren propriu, în cadrul etapei a 24-a din Liga a II-a de fotbal
În faţa a 2.000 de spectatori şi sub arbitrajul bucureşteanului Dragoş Istrate, meciul de astăzi din Dealul Copoului, dintre CSMS Iaşi şi CS Otopeni a avut de toate: şase goluri, două eliminări, o spectaculoasă răsturnare a scorului pe tabela de marcaj, asta după ce oaspeţii au condus cu 2-0, prin goluri marcate de Dedu (min. 11) şi Ciolacu (min. 26). Până la finalul disputei ieşenii au înscris însă patru goluri în poarta lui Oltean, prin Milea (min. 36), Mitrea (min. 45) şi noul intrat Onofraş (min. 79 şi 85) şi CSMS rămâne în cursa pentru promovarea în prima ligă, după victoria cu 4-2 (2-2) obţinută în faţa “aviatorilor” din Otopeni. De remarcat că pentru două “galbene” au văzut şi cartonaşul roşu, fiind eliminaţi de pe teren, Andrei Herghelegiu (min. 90+2), respectiv Nicolae Cristea (min. 55). Au evoluat echipele:
- CSMS Iaşi: Irimia – Creţu (Onofraş ’70), R. Tincu (căpitan), Camara, Mitrea - Ciucur, Milea, Cl. Tudor (Herghelegiu ’70), Vladu – Gado, Marjanovic (Petrovic ’34). Antrenor: Ionuţ Popa.
- CS Otopeni: Oltean - M. Dumitru, Şomodean, Iuhas, Ghindeanu (căpitan) - Serediuc, S. Pană, N. Cristea, G. Ghiţă (Manea ‘74) – Mug. Dedu (Iliescu ’88), Ciolacu (Bîtfoi ’66). Antrenor: Silviu Cristescu.
La finalul partidei din Copou cei doi antrenori principali au declarat:
- Ionuţ Popa (Iaşi): "Se ştie că aprilie e luna nebunilor. Când joci în aprilie, ai antrenorul principal şi pe cel cu portarii născuţi în aprilie, lună în care mai este şi Sfântul Gheorghe, al primarului, formezi o gaşcă în care trebuie să joci ţinându-te de ouă! Când am spus că Otopeniul va juca pentru alte echipe, mă gândeam la Real Madrid! Pentru ca Onofraş a dat două goluri îl voi ţine rezervă şi jocul viitor, că-i merge bine! Despre fundaşii centrali ce să spun? Şi eu joc ca Tincu! Îi fac praf săptămâna asta! Arbitrajul? Solicit presei să facă un memoriu pentru a mă instala judecătorul fotbalului românesc. În trei luni fac curăţenie totală. Gata, ajunge, mă grăbesc să mă duc acasă să plantez trandafiri";
- Silviu Cristescu (Otopeni): "Cu puţină atenţie, puteam obţine mai mult. Am făcut greşeli mari în apărare, gazdele profitând de înălţimea mică a fundaşilor noştri. Azi nu am avut nici o primă, nici măcar de la clubul nostru. Din această serie, cred că ar trebui să promoveze Iaşul şi Viitorul Constanţa, diferenţa dintre Iaşi şi Tulcea fiind consistentă".
Alte rezultate de sâmbătă, din Seria I: Farul Constanţa - CF Brăila 2-1, Delta Tulcea - Săgeata Năvodari 3-1, Gloria Buzău - Victoria Brăneşti 3-0 (masa verde), FC Snagov - FC Botoşani 0-3 (masa verde), Callatis Mangalia - Astra II Giurgiu 0-0, FCM Bacău - Viitorul Constanţa 0-0. De la ora 13.00 s-a jucat partida Dinamo II Bucureşti - Dunărea Galaţi 1-0 (prin golul lui Bitez, în min. 90+3 !!!).
În clasamentul de moment conduc echipele Delta Tulcea – 46 pct, Viitorul Constanţa - 45 pct, CSMS Iaşi – 43 pct. Săgeata Năvodari – 40 pct.
În runda viitoare, pe 5 mai, de la ora 11.00, CSMS Iaşi va evolua în deplasare, în faţa echipei Astra II Giurgiu. Alte meciuri importante în lupta pentru promovarea în Liga I de fotbal sunt CF Brăila – Viitorul Constanţa, FCM Dunărea Galaţi – Delta Tulcea, Săgeata Năvodari – Gloria Buzău şi FC Botoşani – Callatis Mangalia.
Publicat de Dan Teodorescu la 14:10 Niciun comentariu:
Tecău şi Lindstedt au urcat în finala turneului de tenis “BRD Năstase-Ţiriac Trophy”
* Perechea Horia Tecău / Robert Linsdtedt (România/Suedia), cap de serie numărul 1, a câştigat vineri cu scorul de 5-7, 6-4, 10-8, partida disputată cu cuplul australian Paul Hanley / Jordan Ker şi s-a calificat în finala BRD Năstase-Ţiriac Trophy
Tecău şi Lindstedt au fost în dificultate în setul doi, când adversarii lor conduceau cu scorul de 7-5, 3-0. Totuşi, perechea româno-suedeză a putut să revină şi să echilibreze situaţia la seturi, apoi să se impună în super tie-break, cu 10-8. Calificarea în finală le asigură lui Tecău şi Lindstedt 11.480 de euro şi 150 de puncte ATP.
În cea de-a doua semifinală, perechea Jeremy Chardy / Lukasz Kubot (Franţa/Polonia) a învins, cu scorul de 6-3, 6-2, cuplul James Cerretani / Fabio Fognini (SUA/Italia), cap de serie numărul 4.
În sferturile de finală ale probei de simplu, Fabio Fognini (Italia), locul 57 ATP, l-a învins vineri, cu scorul de 6-4, 6-7 (4), 6-4, pe conaţionalul său Andreas Seppi, locul 46 ATP şi cap de serie numărul 6, într-unul dintre cele mai lungi meciuri ale ediţiei din acest an a “BRD Năstase-Ţiriac Trophy”, care a durat peste trei ore.
Fognini îşi va afla adversarul din penultimul act al turneului găzduit de Arenele BNR după ultimul sfert de finală, dintre Xavier Malisse (Belgia), locul 67 ATP, şi Attila Balasz (Ungaria), locul 450 ATP, jucător venit din calificări. În acest moment, scorul este 1-1 la seturi (Malisse – Balasz 6-4, 3-6), după 1 oră şi 30 minute de joc.
În cealaltă semifinală, francezul Gilles Simon, locul 12 ATP, principalul favorit al turneului - singurul cap de serie rămas în competiţie - va evolua, sâmbătă, împotriva germanului Matthias Bachinger, locul 120 ATP.
În sferturile de finală, cei doi tenismeni menţionaţi anterior au obţinut rezultatele: Matthias Bachinger (GER) - Daniel Brands (GER, din calificări) 6-4, 6-1 şi Gilles Simon (FRA, nr. 1) - Lukasz Kubot (POL, nr. 7) 3-6, 6-1, 6-3.
Publicat de Dan Teodorescu la 20:43 Niciun comentariu:
Deschidere oficială la turneul de tenis „Cupa de Primăvară Ruxandra Dragomir-CFR Iaşi”
* Doamnele tenisului românesc, Ruxandra Dragomir şi Florenţa Mihai, vor fi prezente la Iaşi la finalul turneului de la arena CFR, în zilele de 3 şi 4 mai 2012
La conferinţa de presă găzduită astăzi de restaurantul clubului sportiv CFR Iaşi, din incinta bazei sportive din cartierul Alexandru cel Bun, au participat Ionel Popa – reprezentantul Primăriei Municipiului Iaşi, George-Radu Pipa, Eduard Spiţă, Dan Teodorescu, Lucian Mihalache şi Vasile Botezatu – din conducerea clubului sportiv CFR Iaşi, alături de directorul de concurs Vergil Aghion şi arbitrul de tenis Dan Bosoiu.
S-a menţionat faptul că turneul de tenis Cupa de Primăvară Ruxandra Dragomir-CFR Iaşi, programat în perioada 28 aprilie-4 mai deschide sezonul sportului alb la clubul ceferist moldav, acolo unde vor mai fi în acest an turneul Cupa de Toamnă Florenţa Mihai – CFR Iaşi, două turnee internaţionale din calendarul ITF denumite Trofeul Muncipiului Iaşi, cu premii de 10.000 dolari (la feminin) şi 15.000 dolari (la masculin), alte trei turnee pentru amatori din circuitul BCR Tenis Partener, cât şi o manifestare dedicată micilor tenismeni sub 10 ani. Directorul sportiv Dan Teodorescu a citit în faţa celor prezenţi cuvântul de salut al Ruxandrei Dragomir, cu ocazia deschiderii oficiale a turneului care poartă numele preşedintei FR Tenis. El este următorul:
“Sunt onorată că şi turneul din această primăvară îmi poartă numele, deoarece clubul sportiv CFR Iaşi este recunoscut pe plan naţional şi internaţional ca o grupare mereu alături de jocul de tenis. Apreciez enorm efortul pe care echipa CFR Iaşi îl depune an de an în organizarea turneelor de tenis pentru copii şi juniori, alături de organizarea impecabilă a celor două turnee din Circuitul Futures FRT – Trofeul Municipiului Iaşi, la masculin şi feminin, în parteneriat cu Federaţia Română de Tenis şi Primăria Municipiului Iaşi. Mulţumesc din suflet pentru ospitalitatea de care am beneficiat an de an la Iaşi şi vă asigur de tot sprijinul şi aprecierea Federaţiei Române de Tenis. Cu mult drag, Ruxandra Dragomir - Bucureşti - 27 aprilie 2012”. De menţionat că în zilele de 3 şi 4 mai, însoţită de fosta dublă finalistă la turneul de la Roland Garros în anii din urmă, Florenţa Mihai, acum consilier de specialitate la FR Tenis, Ruxandra Dragomir va fi prezentă la arena de tenis CFR Iaşi, pentru vizionarea finalelor şi înmânarea premiilor sportive puse în joc.
La turneul de la arena CFR Iaşi s-au înscris în concurs 70 de tineri tenismeni de la 20 de cluburi din ţară, la categoriile de vârstă 10, 12, 14, 16 ani şi seniori, la masculin şi feminin. Competiţia va debuta sâmbătă, la ora 9.00, la arena de tenis CFR Iaşi, din Şoseaua Naţională nr. 7-9, iar duminică, pe 29 aprilie, se va juca începând tot de la ora 9.00.
* Premii pentru popicarii juniori campioni de la CFR Olimpia ACB Iaşi
Tot în cadrul conferinţei de presă de la baza sportivă CFR Iaşi, Ionel Popa, din partea Primăriei Municipiului Iaşi şi a Fundaţiei Sportului Ieşean, alături de conducerea clubului CFR Iaşi, a înmânat premiile oferite sportivilor juniori campioni de la CFR Olimpia ACB Iaşi, pentru al patrulea titlu naţional consecutiv recent obţinut, la turneul final de la Ploieşti. Au fost premiaţi tinerii lansatori Paul Rohotin, Ştefan Samson, Alexandru Petrariu, Ionuţ Condrea, Bogdan Tudorie şi Andrei Vieru, primii doi fiind în ultimul an de juniorat, la vârsta de 23 ani.
Să mai menţionăm că, echipa de seniori CFR Olimpia ACB Iaşi va participa în zilele de 1, 2 şi 3 mai la turneul final programat tot la Ploieşti, unde va trebui să-şi apere titlul naţional cucerit anul trecut, în luptă cu formaţiile CFR Cluj, Siderurgica Hunedoara şi CS Vlădeni Plus, ultima fiind invitată în competiţie după retragerea formaţiei Inter Petrila.
În perioada 4-6 mai, arena CFR Iaşi va găzdui şi ea turneul final al echipelor de senioare, cu participarea formaţiilor Electromureş Romgaz Tg. Mureş (campioană naţională en-titre), Conpet Petrolul Ploieşti (medaliată cu bronz în Liga Campionilor, la turneul final din acest an de la Celje - Slovenia), Gaz Metan Mediaş şi Rapid Bucureşti.
Tot luna viitoare, mai precis în intervalul de timp 21-26 mai, la Bautzen (Germania), România va participa la Campionatele Mondiale de popice dedicate juniorilor, sub conducerea antrenorului Remus Antimirescu (care pregăteşte şi pe CFR Olimpia ACB Iaşi), din lotul tricolor făcând parte şi lansatorii ieşeni Paul Rohotin, Ştefan Samson şi Bogdan Tudorie.
Publicat de Dan Teodorescu la 19:50 Niciun comentariu:
Aur european pentru Taekwon-Do-ul ITF ieşean!
* După cum ne-am obişnuit în ultimii ani, Campionatul European de Taekwon-Do ITF reprezinta ocazia perfectă pentru Sorin Miron şi clubul sportiv Kwang-Gae Iaşi de a îmbogăţi salba de medalii internaţionale a Iaşului
In acest an, Sorin Miron a revenit de la Campionatul European de Taekwon-Do ITF din Slovenia cu 2 medalii la competitia pe echipe si un loc 5 la proba de Tehnica individual.
Editia din acest an a Europenelor a avut loc in perioada 19-22 aprilie 2012 in Maribor (Slovenia) si a reunit la start 486 de sportivi din 28 de tari. Romania a cucerit 3 medalii de aur, 3 de argint si 7 de bronz, ocupand locul 7 in clasamentul general.
Din cele 4 probe de concurs, echipa de seniori a Romaniei din care face parte si ieseanul Sorin Miron s-a clasat pe podium la doua dintre ele: Aur la Tehnici Speciale si Bronz la Spargeri Forta. De asemenea, la probele de Lupta si Tehnica, Romania s-a clasat pe locurile 5-8.
"Sunt foarte bucuros pentru faptul ca ne-am mentinut suprematia la Tehnici Speciale echipe seniori si in Slovenia. In acelasi timp, am si o urma de regret pentru ca ne-am dorit foarte mult aurul si la Spargeri Forta pe echipe, pentru a obtine din nou Cupa pentru cea mai buna echipa de seniori, dar atat s-a putut anul acesta. Sper ca in 2013, in Ucraina, sa obtinem aurul si la spargeri.
Il felicit pe fratele meu Marcel Miron pentru obtinerea titlului de campion european la Tehnici speciale, pentru a 6-a oara. La cat mai multe titluri! Tin sa multumesc celor care au facut posibila participarea mea la acest campionat si la stagiile si competitiile pregatitoare: Doamna Saveta Echimov (SC EKY-SAM SRL), Dl. Adrian Lazar (SC TELESOFT SRL) si Dl. Ioan Samson (SC SAMI-TRANS SRL) si sper ca vor fi alaturi de club si pe viitor pentru a continua sirul performantelor iesene. De asemenea, sper sa revina langa noi cu sprijin financiar si autoritatile locale iesene", ne-a declarat Sorin Miron, centura neagra 1 DAN, presedinte si antrenor al Clubului Sportiv Kwang-Gae Iasi.
Pentru cei interesati, antrenamentele de Taekwon-Do ITF au loc dupa urmatorul program: Luni, Miercuri si Vineri - orele 20.30 la Sala de sport a Colegiului Economic Nr. 1 din Iasi (Str. Sararie - Tg. Cucu). Mai multe detalii gasiti pe site-ul clublui: www.ITF-IASI.ro.
Publicat de Dan Teodorescu la 13:17 Niciun comentariu:
Fotbal la concurenţă în Dealul Copoului
* Sâmbătă, 28 aprilie, de la ora 11.00, sunt programate partidele CS Navobi Iaşi - AFC Fair Play Bucureşti (pe terenul sintetic) şi CSMS Iaşi – CS Otopeni (pe arena principală)
Etapa a 15-a din prima ligă de fotbal feminin programează sâmbătă, pe terenul sintetic din Complexul Emil Alexandrescu din Copou, meciul dintre CS Navobi Iaşi şi AFC Fair Play Bucureşti. În tur echipa bucureşteancă a câştigat cu 7-1, iar acum ocupă poziţia a V-a a ierarhiei din Seria Est, cu 21 de puncte.
Echipa CS Navobi Iaşi (locul 8, cu 10 puncte) s-a antrenat bine pentru acest meci, dar din nefericire sunt incerte pentru această partidă patru jucătoare, Mihaela Ghebănoaiei, Mădălina Petria, Andreea Ceuşu şi Costina Albu, care sunt accidentate. Brigada de arbitri este formată din centralul Vlad Baban şi asistenţii Ştefan Patrichi şi Ştefan Adrian Tudorache, toţi din Iaşi.
”Suntem în faţa unei noi provocări pe care, cu ajutorul Celui de Sus dar şi cu muncă şi atenţie o putem depăşi. Sperăm să recuperăm cele 4 jucătoare de bază accidentate şi să aliniem formaţia cu care am început returul şi care a adus aceste frumoase rezultate până acum. Am crescut foarte mult în joc, iar rezultatul de egalitate de la Brazi, ocupanta locului secund, ne-a dat mare curaj şi speranţă că putem câştiga meciul de sâmbătă. Îmi pare rău că meciul nostru este la aceeaşi oră cu meciul CSMS-ului, căreia îi dorim succes şi promovare sigură în Prima Ligă, dar sperăm ca spectatorii fideli să ne fie alături şi de această dată şi să le oferim bucuria unui nou succes”, a declarat Adrian Ambrosie, antrenor la CS Navobi Iaşi.
Tot sâmbătă şi tot de la ora 11.00, dar pe terenul central a stadionului Emil Alexandrescu, CSMS Iaşi se va confrunta cu CS Otopeni, în etapa a 24-a din Seria I a Ligii a II-a de fotbal. Observatorul disputei va fi Mihai Calistru, din Botoşani. Celelalte partide ale rundei “masculine” de sâmbătă sunt:
- ora 11:00: Farul Constanţa - CF Brăila, FC Delta Tulcea - Săgeata Năvodari, Callatis Mangalia - Astra II Giurgiu, FC Municipal Bacău - Viitorul Constanţa.
- ora 13:00: Dinamo II Bucureşti - FCM Dunărea Galaţi.
Nu se dispută partidele Gloria Buzău - Victoria Brăneşti 3-0 şi FC Snagov - FC Botoşani 0-3, ambele omologate la “masa verde”.
Publicat de Dan Teodorescu la 11:17 Niciun comentariu:
Patru echipe studenţeşti ieşene s-au calificat la turneele finale de baschet 3x3 şi fotbal
* Asociaţia Student Sport România a organizat la Iaşi, în perioada 23 - 25 aprilie 2012, fazele zonale ale Campionatului Naţional Universitar de Fotbal şi Campionatului Naţional Universitar de Baschet 3x3
La Sala Polivalenta s-au întîlnit în competiţie echipe reprezentante ale universitatilor din Moldova, Oltenia si Banat. Asociatia Student Sport Romania desfasoara Campionatele Nationale Universitare in parteneriat cu Ministerul Educatiei, Cercetarii, Tineretului si
Sportului prin Federatia Sportului Scolar si Universitar, avand ca parteneri Autoritatea Nationala pentru Sport si Tineret, Federatia Romana de Fotbal. Printre partenerii locali au fost Casa de Cultura a Studentilor, Directia Judeteana pentru Sport si Tineret Iasi.
Rezultatele finale ale zonei ieşene au fost:
- Baschet masculin: 1. UAIC Iaşi; 2. Universitatea Dunărea de Jos Galaţi; 3. USAMV Iaşi;
- Baschet feminin: 1. UAIC Iaşi; 2. Universitatea Dunarea de Jos Galati; 3. Universitatea Stefan cel Mare Suceava;
- Fotbal: 1. UAIC Iaşi; 2. USAMV Iaşi; 3. Universitatea Vasile Alecsandri Bacau.
În finala turneului de fotbal, UAIC Iasi a invins USAMV Iasi cu scorul de 2-1.
Primele doua clasate din fiecare competitie s-au calificat la turneele finale de la Bucuresti si respectiv Iasi.
"Turneul zonal a fost un succes, fie macar si prin prisma ca 4 echipe iesene s-au calificat la Turneele Finale. In perioada 21-24 mai Turneul final la fotbal se va desfasura la Iasi, prilej cu care iesenii vor avea sansa sa vada Generatia de Aur jucand contra Selectionatei Moldovei, intr-un meci demonstrativ in Sala Polivalenta", a declarat fostul capitan al Politehnicii Iasi si actualul coordonator regional ANST, Ciprian Paraschiv.
Sa mai mentionam ca echipele calificate la turneele finale sunt urmatoarele:
- Fotbal (la Iasi, in perioada 21-24 mai):
1. Politehnica Bucuresti
2. Academia Tehnica Militara Bucuresti
3. Universitatea Lucian Blaga Sibiu
5. Universitatea de Vest Timisoara
6. Universitatea Aurel Vlaicu Arad
7. Universitatea de Agronomie Iasi
8. Universitatea Alexandru Ioan Cuza Iasi
- Baschet masculin 3x3 (la Bucuresti, in perioada 14-17 mai):
2. Universitatea de Medicina si Farmacie Bucuresti
4. Universitate de Petrol si Gaze Ploiesti
6. Universitatea de Vest Timisoara
7. Universitatea Alexandru Ioan Cuza Iasi
8. Universitatea Dunarea de Jos Galati
- Baschet feminin 3x3 (la Bucuresti, in perioada 14-17 mai):
1. Universitatea Crestina Dimitrie Cantemir Bucuresti
3. Universitatea de Stiinte Agricole si Medicina Veterinara Cluj
4. Universitatea 1 Decembrie 1918 Alba Iulia
5. Universitatea Politehnica din Timisoara
Publicat de Dan Teodorescu la 21:35 Niciun comentariu:
Doar două zile până la debutul turneului de tenis „Cupa de Primăvară Ruxandra Dragomir-CFR Iaşi”
* În organizarea clubului sportiv CFR Iaşi, în perioada 28 aprilie-4 mai 2012 vor avea loc întrecerile turneului de categoria I pentru grupele de vârstă 10, 12, 14, 16 ani şi seniori, la masculin şi feminin
Tradiţionalul turneu de tenis „Cupa de Primăvară Ruxandra Dragomir – CFR Iaşi” va debuta la arenele CFR Iaşi în ziua de sâmbătă, 28 aprilie, directorul turneului fiind Vergil Aghion, secondat de Alexandru Tudurache, iar arbitrul turneului va fi ieşeanul Dan Bosoiu. În competiţia masculină s-au înscris în concurs 31 de sportivi şi mai sunt disponibile 12 wild-carduri. La feminin vor concura 26 de sportive şi mai sunt disponibile tot 12 wild-carduri. În afara probelor de simplu se vor mai organiza alte două probe de dublu, la categoriile de vârstă 12 ani şi 14 ani. Tenismenii înscris în competiţia de la arena CFR Iaşi, care cuprinde 4 terenuri pe zgură de cea mai bună calitate, două tribune acoperite, vestiare moderne şi instalaţie de nocturnă, reprezintă 17 cluburi din ţară, ele fiind SCM Bacău, Olimpia Bucureşti, Giglio Iaşi, TC Coreco Iaşi, Select Suceava, CS Axis Iaşi, Club Atletic Roman, TC Micul AS Iaşi, CFR Iaşi, CSM Oneşti, Tenis Star Piatra Neamţ, Sănătatea Botoşani, CSŞ Târgu Neamţ, TC 2008 Dorohoi, TC Oana Iaşi, ACS Kymstar Piatra Neamţ şi CS Vergilius Iaşi.
La finalul turneului, în funcţie de agendele personale, este foarte posibil ca preşedinta FR Tenis, Ruxandra Dragomir şi fosta dublă finalistă la Roland Garros în anii din urmă, Florenţa Mihai, să fie prezente la arena CFR Iaşi, pentru vizionarea finalelor şi oferirea premiilor puse în joc. „Ne place foarte mult, mie şi Ruxandrei, să venim din nou la Iaşi, acolo unde mereu ne simţit ca acasă. Vom face tot posibilul să ajungem la arena de tenis CFR Iaşi pe 3 mai, la turneul care poartă numele Ruxandrei, să fim acolo măcar spre finalul competiţiei !”, ne-a declarat astăzi, telefonic, Florenţa Mihai, în prezent consilier de specialitate la Federaţia Română de Tenis, din Bucureşti.
Să mai menţionăm că, tot la arena CFR Iaşi, un alt turneu de nivel naţional va debuta pe 18 august, denumit „Cupa de Toamnă Florenţa Mihai-CFR Iaşi”. Clubul CFR Iaşi va mai organiza în acest an, în parteneriat cu FR Tenis şi Primăria Municipiului Iaşi, alte două turnee internaţionale din calendarul ITF, denumite „Trofeul Municipiului Iaşi”, în iulie (la feminin, cu premii de 10.000 dolari) şi în august (la masculin, cu premii de 15.000 dolari). Arena de tenis CFR Iaşi, în organizarea clubului ceferist ieşean, va mai găzdui trei turnee de tenis pentru amatori, din circuitul BCR Tenis Partener, primul în intervalul 4-6 mai. În parteneriat cu FR Tenis, în a doua jumătate a lunii iunie 2012, CS CFR Iaşi va organiza o acţiune pe învăţare a tenisului de câmp pentru copiii sub 10 ani, în cadrul unei manifestări la nivel naţional, acolo unde participă 40 de cluburi de tenis din România.
Halterofila Teodora Dănilă confirmă din nou la Clubul Sportiv CFR Iaşi
* Alături de mai tânăra colegă Mădălina Ţibichi, sportiva Teodora Dănilă (FOTO) a obţinut şi ea astăzi calificarea în marea finală a categoriei +75 kg, în cadrul turului Campionatului Naţional de haltere pentru tineret, de la Oneşti
Sunt în plină desfăşurare la Oneşti întrecerile turului Campionatului Naţional de haltere pentru tineret, sub 23 ani, acolo unde secţia de profil a Clubului Sportiv CFR Iaşi, sub conducerea antrenorului emerit Dănuţ Fron, participă cu două sportive. În urmă cu două zile, în cadrul categoriei 53 kg, Mădălina Ţibichi (debutantă la doar 13 ani) şi-a îndeplinit baremul şi s-a calificat la finala din retur, din 16-20 octombrie, care va avea loc tot la Oneşti. În primul tur calificant la marea finală, Mădălina a „smuls” 17 kg şi a „aruncat” 20 kg, reuşind un total de 37 kg. Joi, pe 26 aprilie, în cadrul categoriei +75 kg, ceferista ieşeană Teodora Dănilă (21 ani) a reuşit şi ea calificarea în marea finală din octombrie, reuşind un total de 130 kg, cu 60 kg la smuls şi 70 kg la aruncat. Ea şi-a depăşit astfel performanţele obţinute în urmă cu o lună, la Bucureşti, din cadrul turului Campionatului Naţional de haltere pentru juniori şi junioare, unde a reuşit un total de 120 kg (55 + 65), îndeplinindu-şi însă baremul pentru promovarea în marea finală juvenilă de la Bistriţa, din septembrie 2012.
De menţionat că Teodora Dănilă este fostă campioană naţională de cadete, vicecampioana naţională de tineret şi medaliată cu bronz la senioare, la categoria 75 kg,
După performanţele obţinute de elevele sale în concursul de haltere pentru tineret de la Oneşti, antrenorul Dănuţ Fron ne-a declarat astăzi următoarele: “Sunt foarte mulţumit de rezultatele fetelor obţinute aici, la Oneşti, unde au reuşit promovarea în concursul retur, de fapt finala mare a Campionatelor Naţionale. Le prevăd un viitor foarte bun în halterele din România şi multe medalii la activ. Eu voi continua selecţia pentru secţia de haltere de la CFR Iaşi şi sper să găsesc şi alţi tineri care vor să facă mare performanţă pe viitor, într-un sport olimpic”.
În perioada 15-19 mai 2012, halterofilii de la CS CFR Iaşi vor participa la turul de calificări din cadrul Campionatului Naţional pentru seniori, de la Bucureşti.
Publicat de Dan Teodorescu la 15:06 Niciun comentariu:
SĂ LE OFERIM O ŞANSĂ: CS Vlădeni Plus, invitată la turneul final de popice de la Ploieşti!
* În urma retragerii echipei Inter Petrila de la turneul final de la Ploieşti, din perioada 1-3 mai 2012, preşedinta FR Popice-Bowling Elena Pană a invitat astăzi formaţia CS Vlădeni Plus (FOTO) la competiţia prahoveană, acolo unde se vor cuceri medaliile Diviziei Naţionale de popice pentru seniori
Numai că, CS Vlădeni Plus ar putea să nu poată participa la turneul final de la Ploieşti, din motive financiare. Suntem în căutarea unor sponsori generoşi, care să permită unei delegaţii formată din 7 tineri sportivi, însoţiţi de antrenorul Costică Ciurdea, să poată participa şi să lupte pentru un loc pe podium la Ploieşti. La debut într-o competiţie la nivel naţional, anul acesta CS Vlădeni Plus a cucerit medalia de bronz a Cupei României, iar cadeţii Alexandru Şulic, Vlad Nacu, Cristian Antăluţe, Eduard Pamfil şi Ştefan Lincu au cucerit medalii de aur, argint şi bronz la Campionatele Naţionale de popice la categoriile de vârstă sub 18 ani şi sub 14 ani. Popicarii Ştefan Samson, Alexandru Petrariu, Ionuţ Condrea, Andrei Vieru, care joacă la seniori pentru CS Vlădeni Plus şi la juniori pentru CFR Olimpia ACB Iaşi (cu dublă legitimare) au cucerit anul acesta, cu echipa ceferistă, al patrulea titlu consecutiv în cadrul Campionatului Naţional pentru echipele de juniori, cu un turneu final desfăşurat tot la Ploieşti, în urmă cu câteva zile. Plus că, sportivul de 23 ani Ştefan Samson este selecţionat în naţionala de juniori a României şi va participa în luna mai la Campionatele Mondiale de la Bautzen (Germania). Aşadar, aceasta este scurta, dar frumoasa istorie a echipei de popice CS Vlădeni Plus, o formaţie de mare perspectivă în sportul lansatorilor din judeţul Iaşi. Cine poate ajuta financiar pe CS Vlădeni Plus pentru un parcurs de numai 3 zile la turneul final de la Ploieşti, este rugat să contacteze cât mai repede posibil clubul care are sediul la arena de popice CFR Iaşi, din incinta bazei sportive CFR Iaşi - Şos. Naţională nr. 7-9. De menţionat că, celelalte echipe participante la turneul final de la Ploieşti sunt CFR Olimpia ACB Iaşi (triplă campioană naţională), CFR Cluj şi Siderurgica Hunedoara.
Publicat de Dan Teodorescu la 05:51 Niciun comentariu:
Victorie pierdută de moldoveni printre degete: Viitorul Constanţa – CSMS Iaşi 1-1 (0-1)
* Elevii lui Ionuţ Popa au condus până în min. 87, atunci când, în urma unei ieşiri neinspirate a portarul Ionuţ Irimia (33 ani), juniorul de 18 ani Gabriel Iancu a egalat pentru echipa lui Gică Hagi
Partida de miercuri, 25 aprilie, de la Ovidiu a fost condusă de Marius Avram (Bucureşti), ajutat de asistenţii Gabriel Stroe şi Gabriel Neacşu (ambii Piteşti). Echipa gazdă, lidera la zi în Seria I a Ligii a II-a de fotbal nu s-a dovedit cu nimic superioară ieşenilor, iar Viitorul a egalat norocos în min. 87, prin golul înscris cu capul de Iancu, la o fază când portarul moldovenilor Irimia a ieşit greşit la centrare, aşa cum a făcut şi cu câţiva ani în urmă Florin Prunea (astăzi, preşedinte la CSMS Iaşi) în neuitatul meci cu Suedia, de la Campionatul Mondial din 1994. La partida socotită a fi un derby al promovării în Liga I,
ieşenii au deschis scorul în min. 8, prin Ramses Gado, care a pătruns în careul advers şi a şutat în colţul lung, pe lângă portarul Bolboaşă. Oaspeţii de la CSMS Iaşi au mai ratat bune oportunităţi la poarta echipei patronate de Gică Hagi (aflat foarte nervos în tribunele arenei !), prin Gado şi Ciucur, care puteau mări avantajul moldovenilor pe tabela de marcaj, până la golul egalizator al puştiului de 18 ani, Iancu, o viitoare stea a Litoralului !
- Viitorul Constanţa: Bolboaşă - Păcuraru, Bejan, Larie, L. Turcu – Onicaş (Lazăr ’46), Al. Iacob, N. Dică – Pantelie (Iancu ’71), Vl. Rusu (Cârstocea ’46), V. Simion. Antrenor: Cătălin Anghel
- CSMS Iaşi: I. Irimia - Al. Creţu, R. Tincu, Y. Camara, B. Mitrea - Ciucur, C. Milea, I. Petrovic (Onofraş ’65), Cl. Tudor, Vladu (Codrea ‘90+3) – Gado (Herghelegiu ’69). Antrenor: Ionuţ Popa
Celelalte rezultate ale etapei a 23-a au fost: FC Botoşani - Gloria Buzău 1-0, Dunărea Galaţi - FC Farul 3-0, Săgeata Năvodari - Dinamo II Bucureşti 2-0, CS Otopeni - Callatis Mangalia 0-1, FCM Bacău - CF Brăila 2-3. Nu s-au disputat partidele Victoria Brăneşti - Delta Tulcea 0-3 (gazdele au fost excluse din campionat) şi Astra II Giurgiu - FC Snagov 3-0 (oaspeţii s-au retras din campionat).
În prima parte a clasamentului din Seria I situaţia se prezintă astfel: 1. FC Viitorul Constanţa- 44 pct (golaveraj 37-16); 2. Delta Tulcea – 43 pct (36-22); 3. Săgeata Năvodari – 40 pct (37-22); 4. CSMS Iaşi - 40 pct (30-20); 5. CF Brăila – 38 pct (34-32); 6. FC Botoşani – 36 pct (34-28); 7. Callatis Mangalia – 35 pct (38-35); 8. Astra II Giurgiu – 35 pct (32-31).
Sâmbătă, pe 28 aprilie, în Dealul Copoului, CSMS Iaşi se va confrunta cu CS Otopeni, în runda cu nr. 24. Alte meciuri importante sunt Delta Tulcea – Săgeata Năvodari, FCM Bacău – Viitorul Constanţa, Farul Constanţa - CF Brăila, Callatis Mangalia – Astra II Giurgiu.
Publicat de Dan Teodorescu la 20:38 Niciun comentariu:
Colac de salvare “străpuns” în ultimele 3 secunde: Poli Naţional Iaşi – “U” CSM Oradea 60-61 !!!
* În meciul al doilea din turneul play-out al Diviziei A feminine de baschet, după ce au condus categoric pe bihorence, elevele lui Radu Boişteanu şi Sorana Gavrilescu au pierdut posibilitatea de a se salva de la retrogradare, în ultimele momente ale disputei
În primul meci de la Oradea, în turneul pentru locurile 13-16, baschetbalistele de la Poli Naţional Iaşi s-au impus în faţa gazdelor de la Universitatea CSM cu scorul de 68-57 şi doar o minune le-ar fi scăpat pe bihorence de la retrogradare, deoarece a doua partidă era programată în străvechea capitală a Moldovei, într-o dispută aleasă după sistemul “2 din 3”.
Miercuri, pe 25 aprilie, Sala Polivalentă de pe str. Palat a găzduit partida Poli Naţional Iaşi – U CSM Oradea 60-61 (17-6, 24-20, 9-20, 10-15), acolo unde gazdele au dat însă cu piciorul unei şanse extrem de mari, aceea de salvare de la retrogradare după doar două confruntări !
Totuşi, ieşencele au început excelent partida contra studentelor din Oradea, gazdele conducând cu 23-9 (min. 12) şi cu 41-26 (la pauza mare). Ultimele două aferturi au fost însă dominate de oaspetele din Bihor şi în min. 39 scorul a devenit egal, 55-55. Apoi, ieşencele au condus din nou cu 60-57, dar până la finalul jocului Loredana Ulică transformă patru aruncări libere, ultimele două când mai erau 3 secunde de joc şi U CSM Oradea câştigă nesperat cu scorul de 61-60 şi egalează astfel la victorii disputa contra moldovencelor (1-1). În faţa a circa 300 spectatori, ieşencele s-au înnecat astfel la mal cu colacul de salvare “străpuns” de adversare şi se vor deplasa din nou la Oradea, pentru partida decisivă, programată sâmbătă, pe 28 aprilie 2012. În meciul de astăzi, pentru Poli Naţional Iaşi au înscris: Mitachi 10 (1x3), Necula 14, Walker 15, Alaiba 7 (1x3), Cioroiu 8, Johnson 6. De la orădence s-au evidenţiat Ulică 16, Vlaicu 14 şi Ardeleanu 12 (1x3).
Publicat de Dan Teodorescu la 19:39 Niciun comentariu:
Publicat de Dan Teodorescu la 08:50 Niciun comentariu:
Adina Paraschiv şi Nona Chiriac, două mari speranţ...
Ieşeanul Ciprian Cernescu, locul 5 cu România la t...
Partide atractive de tenis la turneul „Cupa de Pri...
Gilles Simon câştigă pentru a treia oară turneul d...
“1 Mai Muncitoresc” va începe cu turneul final de ...
O nouă victorie pentru fotbalul ieşean în Dealul C...
Tecău şi Lindstedt cîştigă titlul la dublu la BRD ...
Eşec total în baschetul ieşean: au retrogradat şi ...
E greu fără Cernescu şi Ignea: Poli Agro Unirea Ia...
Şase goluri de foc în Dealul Copoului: CSMS Iaşi –...
Tecău şi Lindstedt au urcat în finala turneului de...
Deschidere oficială la turneul de tenis „Cupa de P...
Patru echipe studenţeşti ieşene s-au calificat la ...
Doar două zile până la debutul turneului de tenis ...
Halterofila Teodora Dănilă confirmă din nou la Clu...
SĂ LE OFERIM O ŞANSĂ: CS Vlădeni Plus, invitată la...
Victorie pierdută de moldoveni printre degete: Vii...
Colac de salvare “străpuns” în ultimele 3 secunde:...
Un prim succes pentru tânăra halterofilă Mădălina ...
Se dă startul la “Mondialele” de şah! La Iaşi!
Zece medalii la nivel naţional pentru tinerii kara...
Ceferiada-Memorialul Valentin Pântescu, o competiţ...
S-a ridicat cortina la Campionatele Naţionale Univ...
Marea confruntare “Academia Hagi vs CSMS Iaşi”, în...
Gabriel Moraru, eliminat în primul tur la turneul ...
Dinamo revine pe prima poziţie a clasamentului în ...
Comunicat de presă al formaţiei de fotbal CSMS Iaş...
Participare de pe patru continente la Campionatul ...
Florin Prunea rămâne la conducerea formaţiei de fo...
Remiză benefică în deplasare pentru CS Navobi Iaşi...
Victorii doar în deplasare în Divizia Naţională ma...
Victorie pentru CSMS Iaşi, demisie pentru Florin P...
Prima victorie pe “TEPRO” pentru rubgyştii ieşeni
Victorie mare pentru Poli Naţional Iaşi în lupta p...
Un nou record la arena de popice CFR Iaşi
Începe turneul de tenis BRD Năstase Ţiriac Trophy ...
Campionatele Naţionale Universitare - Student Spor...
Junioarele de la Electro Romgaz Tg. Mureş, campioa...
Astra – Oţelul şi Steaua – FC Vaslui, în debutul e...
Puţine zile până la debutul Campionatului Mondial ...
Derby studenţesc pe arena „ovală” din cartierul ie...
CSMS Iaşi – FCM Bacău, un derby moldav programat p...
Electro Romgaz Tg. Mureş, lideră detaşată după pri...
Meci dificil la Brazi pentru fotbalistele de la CS...
Performanţele trec, dar sportul popicelor rămâne !...
Victorie la limită pentru Chelsea în prima manşă a...
Primul succes al sezonului pentru baschetbaliştii ...
CFR Olimpia ACB Iaşi cucereşte al patrulea titlu n...
Pe ultima sută de metri înaintea “Mondialelor” de ...
Bayern Munchen - Real Madrid, scor 2-1, în prima m...
CFR Olimpia ACB Iaşi, pe locul 2 la jumătatea turn...
Municipiul Iaşi va găzdui finala Cupei României la...
Rezultate meritorii pentru tinerii şahişti ieşeni ...
Dinamo şi Steaua, la doar 3 puncte de CFR Cluj !
La Piatra Neamţ, Rusia spulberă visele României de...
CFR Olimpia ACB Iaşi merge la Ploieşti cu gândul u...
“Patru din patru” pentru România şi urmează marea ...
Rugbyştii ieşeni pierd în faţa campionilor din Bai...
Succes meritat şi un Paşte liniştit pentru fotbali...
Etapa a 26-a din prima ligă de fotbal debutează în...
Un nou adversar puternic pentru rugbyştii de la Po...
Ionuţ Popa vrea un Paşte fericit şi o victorie împ...
Poli Naţional Iaşi se înclină în faţa baschetbalis...
Campioana europeană Corina Cîrlescu, premiată la P...
Dănuţ Fron a deschis noua secţie de haltere a Club...
Un prim eşec în lupta pentru salvarea de la retrog...
Confruntare în "familie" la arena de popice CFR Ia...
Penicilina Iaşi, retrogradată din prima ligă şi el...
Dario Bonetti e noul antrenor al „Câinilor Roşii” ...
Un meci de totul sau nimic: CSMS Iaşi – CF Brăila ...
Multe rezultate surprinzătoare în etapa a XXV-a a ...
Tenisul revine în forţă la arena CFR Iaşi
Tadici – Trefilov, o confruntare mult aşteptată în...
Ioan Andone este noul antrenor al viitorilor campi...
Olanda învinge România cu 5-0 în “Cupa Davis”
Remiza albă în Dealul Copoului: CS Navobi Iaşi - F...
Ieşenii şi ciucanii ar putea juca inutil pentru sa...
Oltchim s-a oprit în semifinalele Ligii Campionilo...
Cupa Davis: Olanda – România 3-0 după primele două...
O înfrângere planificată în jocul cu balonul oval:...
Ungaria – România, un util test de pregătire a Cam...
Numai aşa se poate ajunge în prima ligă de fotbal ...
Baschetbalistele ieşene au fost la un pas de o mar...
Rezultat previzibil în Cupa Davis: Olanda I – Româ...
În Cupa Davis la tenis va debuta vineri meciul din...
Callatis Mangalia – CSMS Iaşi, confruntare importa...
TEROM Z Iaşi s-a mutat la Turnu Severin
RUGBY: CS Poli Agro Unirea Iaşi-CSA Steaua Bucureş...
Tradiţionalul oaspete al clubului sportiv CFR Iaşi...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM